ಬೈಕಿನೊಳಗೆ ಹಸಿರು ಹಾವು ಪ್ರತ್ಯಕ್ಷ: ನೋಡಲು ಮುಗಿಬಿದ್ದ ಜನ

ಬೆಂಗಳೂರು: ಬೈಕ್ ರಿಪೇರಿ ಮಾಡಿಸುವ ವೇಳೆ ಹಸಿರು ಬಣ್ಣದ ಹಾವು ಪ್ರತ್ಯಕ್ಷವಾಗಿ ಕೆಲಕಾಲ ಆತಂಕ ಸೃಷ್ಟಿಸಿದ ಘಟನೆ ನಗರದಲ್ಲಿ ನಡೆದಿದೆ.

ಬೆಂಗಳೂರು ಹೊರವಲಯ ನೆಲಮಂಗಲ ಪಟ್ಟಣದ ವೀವರ್ಸ್ ಕಾಲೋನಿಯಲ್ಲಿ ಈ ಘಟನೆ ನಡೆದಿದ್ದು, ರೇಣುಕಯ್ಯ ಅವರ ಬೈಕಿನಲ್ಲಿ ಹಸಿರು ಬಣ್ಣದ ಹಾವು ಕಾಣಿಸಿಕೊಂಡಿದೆ. ಇಂದು ರೇಣುಕಯ್ಯ ತನ್ನ ಬೈಕನ್ನ ರಿಪೇರಿ ಮಾಡಿಸಲು ವೀವರ್ಸ್ ಕಾಲೋನಿಯಲ್ಲಿರುವ ಗ್ಯಾರೇಜ್ ಬಳಿ ಹೋಗಿದ್ದಾರೆ.

ಈ ವೇಳೆ ಬೈಕ್ ರಿಪೇರಿ ಮಾಡುತ್ತಿದ್ದಾಗ ಬೈಕಿನ ಎಂಜಿನ್ ಬಳಿ ಹಸಿರು ಬಣ್ಣದ ಹಾವು ಕಾಣಿಸಿಕೊಂಡಿದ್ದು, ಮ್ಯಕಾನಿಕ್ ಗಾಬರಿಯಾಗಿದ್ದಾರೆ. ಬಳಿಕ ಈ ಹಸಿರು ಬಣ್ಣದ ಹಾವನ್ನು ನೋಡಲು ಜನ ಗ್ಯಾರೇಜ್ ಬಳಿ ಮುಗಿ ಬಿದ್ದಿದ್ದರು. ಆದರೆ ರಕ್ಷಣೆ ಮಾಡುವ ವೇಳೆ ಹಾವು ಮೃತಪಟ್ಟಿತ್ತು.